Sy sê sy het die stap gedoen weens die ernstige aard van die bedrog, sowel as die minagting wat dié openbare verteenwoordigers jeens die OG se kantoor getoon het.
Volgens De Lille het sy in Mei ’n formele klag oor die vals dokument by James Selfe, voorsitter van die DA se federale raad, ingedien, maar daar het niks van gekom nie.
Volgens De Lille het Mmusi Maimane, DA-leier, eers maande later, in September, aan die OG geskryf dat die party nie verantwoordelikheid kan aanvaar vir wat sy ondersteuners op sosiale media versprei nie.
De Lille het beklemtoon sy is teleurgesteld dat die DA blykbaar voel dit is nie nodig dat sy lede om verskoning moet vra vir hul betreurenswaardige optrede nie.
Die Ontwikkelingsbank van Suider-Afrika (OSA) het in ’n e-pos bevestig hy staan aan die hoof van die projek om die geld in te samel.